EL
25.4.2023
Επίσημη Εφημερίδα της Ευρωπαϊκής Ένωσης
L 110/15
στ) επιπτώσεις στην απασχόληση στον τομέα της αυτοκινητοβιομηχανίας, ιδίως στις πολύ μικρές, μικρές και μεσαίες επιχειρήσεις (ΜΜΕ), και στην αποτελεσματικότητα των μέτρων για τη στήριξη της επανεκπαίδευσης και της αναβάθμισης των δεξιοτήτων του εργατικού δυναμικού· ζ)
την αποτελεσματικότητα των υφιστάμενων χρηματοδοτικών μέτρων και την ανάγκη για περαιτέρω δράση, συμπεριλαμ­ βανομένων επαρκών χρηματοδοτικών μέτρων, σε ενωσιακό, εθνικό ή τοπικό επίπεδο για τη διασφάλιση δίκαιης μετάβασης και τον μετριασμό τυχόν αρνητικών κοινωνικοοικονομικών επιπτώσεων, ιδίως στις περιφέρειες και τις κοινότητες που πλήττονται περισσότερο·
η) την πρόοδο στον κοινωνικό διάλογο καθώς και πτυχές για την περαιτέρω διευκόλυνση μιας οικονομικά βιώσιμης και κοινωνικά δίκαιης μετάβασης προς την οδική κινητικότητα μηδενικών εκπομπών· θ) την πρόοδο στην ανάπτυξη δημόσιων και ιδιωτικών υποδομών επαναφόρτισης και ανεφοδιασμού, συμπεριλαμβανομένης της προόδου στο πλαίσιο κανονισμού του Ευρωπαϊκού Κοινοβουλίου και του Συμβουλίου σχετικά με την ανάπτυξη υποδομών εναλλακτικών καυσίμων και την κατάργηση της οδηγίας 2014/94/ΕΕ του Ευρωπαϊκού Κοινοβουλίου και του Συμβουλίου και αναδιατύπωσης της οδηγίας 2010/31/ΕΕ του Ευρωπαϊκού Κοινοβουλίου και του Συμβουλίου (*)· ι)
τη δυνητική συμβολή των τεχνολογιών καινοτομίας και των βιώσιμων εναλλακτικών καυσίμων, συμπεριλαμβανομένων των συνθετικών καυσίμων, για την επίτευξη κλιματικά ουδέτερης κινητικότητας·
ια) τις εκπομπές κύκλου ζωής των καινούργιων επιβατικών αυτοκινήτων και των καινούργιων ελαφρών επαγγελματικών οχημάτων που διατίθενται στην αγορά, όπως αναφέρονται σύμφωνα με το άρθρο 7α· ιβ) τον αντίκτυπο του παρόντος κανονισμού στην επίτευξη των στόχων των κρατών μελών βάσει του κανονισμού (ΕΕ) 2018/842 και της αναδιατύπωσης της οδηγίας 2008/50/ΕΕ του Ευρωπαϊκού Κοινοβουλίου και του Συμβουλίου (**). 3.
Κατά την ημερομηνία υποβολής της πρώτης έκθεσης προόδου που αναφέρεται στην παράγραφο 1, η Επιτροπή, σε συνεργασία με τα κράτη μέλη και όλα τα σχετικά ενδιαφερόμενα μέρη, υποβάλλει επίσης έκθεση στο Ευρωπαϊκό Κοινοβούλιο και στο Συμβούλιο η οποία περιλαμβάνει ανάλυση για τον εντοπισμό τυχόν χρηματοδοτικών κενών στη διασφάλιση δίκαιης μετάβασης στην αλυσίδα εφοδιασμού της αυτοκινητοβιομηχανίας, με ιδιαίτερη προσοχή στις ΜΜΕ και τις περιφέρειες που πλήττονται περισσότερο από τη μετάβαση.
Η έκθεση συνοδεύεται, κατά περίπτωση, από προτάσεις για κατάλληλα χρηματοδοτικά μέτρα για την αντιμετώπιση των αναγκών που έχουν εντοπιστεί.
_____________ (*) Οδηγία 2010/31/ΕΕ του Ευρωπαϊκού Κοινοβουλίου και του Συμβουλίου, της 19ης Μαΐου 2010, για την ενεργειακή απόδοση των κτιρίων (ΕΕ L 153 της 18.6.2010, σ. 13).
(**) Οδηγία 2008/50/ΕΚ του Ευρωπαϊκού Κοινοβουλίου και του Συμβουλίου, της 21ης Μαΐου 2008, για την ποιότητα του ατμοσφαιρικού αέρα και καθαρότερο αέρα για την Ευρώπη (ΕΕ L 152 της 11.6.2008, σ. 1).».
13) Το άρθρο 15 τροποποιείται ως εξής: α) η παράγραφος 1 αντικαθίσταται από το ακόλουθο κείμενο: «1.
Η Επιτροπή, το 2026, επανεξετάζει διεξοδικά την αποτελεσματικότητα και τον αντίκτυπο του παρόντος κανονισμού με βάση τις εκθέσεις που υποβάλλονται ανά διετία και υποβάλλει έκθεση στο Ευρωπαϊκό Κοινοβούλιο και το Συμβούλιο με τα αποτελέσματα της επανεξέτασης.
Η Επιτροπή αξιολογεί ιδίως την πρόοδο που έχει σημειωθεί στο πλαίσιο του παρόντος κανονισμού ως προς την επίτευξη των στόχων μείωσης που ορίζονται στο άρθρο 1 παράγραφος 5α, λαμβάνοντας υπόψη τις τεχνολογικές εξελίξεις, μεταξύ άλλων όσον αφορά τις υβριδικές τεχνολογίες με ρευματολήπτη, και τη σημασία μιας οικονομικά βιώσιμης και κοινωνικά δίκαιης μετάβασης προς την κινητικότητα μηδενικών εκπομπών.
Με βάση την εν λόγω αξιολόγηση, η Επιτροπή αξιολογεί την ανάγκη επανεξέτασης των στόχων που ορίζονται στο άρθρο 1 παράγραφος 5α.
Η Επιτροπή αξιολογεί επίσης τις επιπτώσεις της θέσπισης ελάχιστων ορίων ενεργειακής απόδοσης για τα καινούργια επιβατικά αυτοκίνητα και τα καινούργια ελαφρά επαγγελματικά οχήματα μηδενικών εκπομπών που διατίθενται στην αγορά της Ένωσης.
Εφόσον κρίνεται σκόπιμο, η έκθεση συνοδεύεται από πρόταση τροποποίησης του παρόντος κανονισμού.»· β) οι παράγραφοι 2 έως 5 διαγράφονται· γ) η παράγραφος 6 αντικαθίσταται από το ακόλουθο κείμενο: «6.
Η Επιτροπή, έως τις 31 Δεκεμβρίου 2024, επανεξετάζει την οδηγία 1999/94/ΕΚ λαμβάνοντας υπόψη την ανάγκη να παρέχονται στους καταναλωτές ακριβή, αξιόπιστα και συγκρίσιμα στοιχεία σχετικά με την κατανάλωση καυσίμου και ενέργειας, τις εκπομπές CO2 και τις εκπομπές ατμοσφαιρικών ρύπων των καινούργιων επιβατικών αυτοκινήτων που διατίθενται στην αγορά, μεταξύ άλλων και σε πραγματικές συνθήκες, ενώ επίσης αξιολογεί τις επιλογές για την καθιέρωση ετικέτας για την εξοικονόμηση καυσίμου και εκπομπών CO2 για καινούργια ελαφρά επαγγελματικά οχήματα.